Diari Oficial de la Generalitat Valenciana


Sumari del DOGV 5603, del 20-09-2007 (2007/11857)

RESOLUCIÓ de 25 de juliol de 2007, de la Direcció General per al Canvi Climàtic, per la qual s'atorga a l'empresa Esmaltes, SA l'autorització ambiental integrada per a les seues instal·lacions de fabricació de frites i esmalts ceràmics al terme municipal de l'Alcora (Castelló).
--------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5603

Data del DOGV
:   20-09-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/11047


Data del document
:   25-07-2007

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Descriptors 

:   * Alcora, l'
    * ceràmica
    * empresa privada
    * edifici industrial

RESOLUCIÓ de 25 de juliol de 2007, de la Direcció General per al Canvi Climàtic, per la qual s'atorga a l'empresa Esmaltes, SA l'autorització ambiental integrada per a les seues instal·lacions de fabricació de frites i esmalts ceràmics al terme municipal de l'Alcora (Castelló). [2007/11757]  
Vistos els documents que consten en l'expedient 081/05 IPPC, instruït a instàncies de l'empresa Esmaltes, SA, a fi d'obtenir l'autorització ambiental integrada per a les seues instal'lacions de fabricació de frites i esmalts ceràmics, s'emet aquesta resolució de conformitat amb els següents,   
Antecedents de fet  
Primer. Amb data 7 de juliol del 2005, Cristóbal Francisco Ripollés Paús, en representació de l'empresa Esmaltes, SA, amb CIF A-12004164, presenta en la Conselleria de Territori i Habitatge (Direcció Territorial de Castelló), sol'licitud d'autorització ambiental integrada per a les seues instal'lacions de fabricació de frites i esmalts ceràmics que s'ubiquen a la carretera Castelló-Terol, km 22.5 de l'Alcora (Castelló), i que es detallen en l'annex I.  
A la sol'licitud acompanya l'informe urbanístic favorable emés per l'Ajuntament de l'Alcora amb data 3 de maig del 2005.  
Segon. Una vegada admesa a tràmit la sol'licitud, la Conselleria remet l'expedient a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada.  
Amb data 1 d'agost del 2005 l'empresa presenta nova documentació, consistent en diversos certificats tècnics relatius a l'absència d'abocament i estanquitat de basses, i còpia compulsada de les llicències d'activitat, que es remet posteriorment als organismes competents.  
Tercer. Amb data 27 de setembre del 2005, la Confederació Hidrogràfica del Xúquer emet un informe en què es requereix documentació en matèria d'aigües pluvials i depuració d'aigües residuals industrials.  
D'altra banda, amb data 11 d'octubre del 2005 s'oficia requeriment a l'empresa perquè esmene documentació requerida per l'Ajuntament de l'Alcora i per l'Àrea d'Avaluació Ambiental en els seus corresponents informes. Es requereix, a més, documentació en matèria d'emissions, residus i abocaments.   
Tota la documentació sol'licitada s'esmena per l'empresa el 9 de gener del 2006.  
Quart. Amb data 24 de novembre del 2005, l'Àrea de Residus emet un informe en matèria de sòls contaminats, en el que s'indica que en la documentació aportada per l'empresa es troba recollit l'informe preliminar de situació establit pel Reial decret 9/2005, de 14 de gener, pel qual s'estableix la llista d'activitats potencialment contaminants del sòl i els criteris i estàndards per a la determinació de sòls contaminats.   
Cinqué. Amb data 21 de febrer del 2006 se sotmet a informació pública l'expedient de referència, durant un període de 30 dies hàbils, d'acord amb el que estableix l'article 16 de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, publicant anunci en el Diari Oficial de la Generalitat (DOGV núm. 5203).   
Durant el mateix no es presenten al'legacions al projecte, ni en la Conselleria de Territori i Habitatge ni a l'Ajuntament de l'Alcora, constant en l'expedient certificat de la informació pública.  
Sisé. Transcorregut el termini d'informació pública, i segons el que disposa l'article 18 de la Llei 16/2002, l'expedient es remet a l'Ajuntament de l'Alcora, que informa en matèria de les seues competències amb data 18 de juliol del 2007.  
Així mateix, se sol'licita informe a totes aquelles administracions públiques i òrgans de la Generalitat que han d'intervenir en la resolució de l'autorització ambiental integrada perquè informen sobre l'adequació del projecte a tots aquells aspectes que siguen de la seua competència.  
Seté. Amb data 26 de setembre del 2006 la Confederació Hidrogràfica del Xúquer emet un informe amb nou requeriment despres de realitzar visita d'inspecció a les instal'lacions del titular. En el seu informe sol'licita aclariments respecte a la gestió de les aigües residuals d'origen sanitari i respecte a les aigües industrials, que són esmenades amb data 7 de novembre.   
Finalment, el 28 de març del 2007 la Confederació emet un informe en què indica que la documentació presentada pel titular es considera suficient per a continuar amb els tràmits de l'autorització ambiental integrada, ja que justifica la inexistència d'abocament d'aigües residuals, industrials i domèstiques, a domini públic hidràulic. En aquest informe, a més, es recorda el titular que les restes de fabricació han de trobar-se perfectament emmagatzemats en els seus sacs corresponents, i mantenir aquests en perfectes condicions a l'efecte d'evitar en les zones de recollides, que les aigües pluvials produïsquen arrossegaments de restes de materials per vessament.  
Vuité. Amb data 24 de maig del 2007, la secretària autonòmica de Territori i Medi Ambient emet declaració d'impacte ambiental, en la que estima acceptable, només a l'efecte ambiental i sense perjudici de la prèvia obtenció de les autoritzacions sectorials que se li apliquen, el projecte d'autorització ambiental integrada per a una indústria de frites i esmalts ceràmics, promogut per Esmaltes SA, cr. Castelló-Terol, km 22.5, al terme municipal de l'Alcora (Castelló), sempre que es desenvolupe d'acord amb el que estableix l'estudi d'impacte ambiental, el projecte tècnic i la resta de documentació que constitueix l'expedient avaluat, i sempre que es complisquen els condicionants indicats en l'annex II d'aquesta resolució.  
Nové. Amb dates 1 de juny i 11 de juliol del 2007, té entrada nova documentació aportada per l'empresa a requeriment d'aquesta Conselleria.  
Així mateix, s'han incorporat a l'expedient els informes emesos pel Servei de Residus Industrials i pel Servei de Protecció de l'Ambient Atmosfèric.  
Deu. Amb data 23 de juliol del 2007 es realitza el tràmit d'audiència a l'interessat, sense que es presenten al'legacions al respecte.  
Onze. Amb data 24 de juliol del 2007 la Comissió d'Anàlisi Ambiental Integrat celebra una sessió ordinària i aprova la proposta de resolució de l'exp. 081/05 IPPC de sol'licitud d'autorització ambiental integrada, promogut per Esmaltes SA.   
Als anteriors fets són d'aplicació els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrat de la contaminació, les activitats que apareixen en l'annex 1 d'aquesta llei, estan subjectes a autorització ambiental integrada.  
La instal'lació de referència està inclosa en l'epígraf 3.3 de l'annex 1 de la Llei 16/2002.  
Segon. La tramitació de l'expedient s'ha realitzat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació, desenvolupada pel Decret 40/2004, de 5 de març, del Consell de la Generalitat Valenciana.  
Tercer. A la Comunitat Valenciana l'òrgan competent per a atorgar l'autorització ambiental integrada és la Conselleria de Medi Ambient, Aigua, Urbanisme i Habitatge, d'acord amb l'article 3.H de la Llei 16/2002 i el Decret 7/2007, de 28 de juny, del president de la Generalitat Valenciana, pel que es determinen les conselleries en què s'organitza l'administració de la Generalitat.  
D'altra banda, de conformitat amb l'article 26 del Decret 92/2007, de 6 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, correspon a la Direcció General per al Canvi Climàtic, exercir les competències en matèria d'intervenció administrativa ambiental d'activitats.  
Vist quant antecedeix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, per raó de les atribucions que tinc, resolc:  
Primer. Concedir a Esmaltes SA, l'autorització ambiental integrada per a les seues instal'lacions de fabricació de frites i esmalts ceràmics, ubicades a la carretera Castelló-Terol, km 22.5, de l'Alcora (Castelló), d'acord amb el Projecte bàsic per a l'obtenció de l'autorització ambiental integrada d'Esmaltes SA, de 16 de juny del 2005 i subscrit pel Sr. Rogelio Martín Perales, i queda inscrita en el Registre General d'Instal'lacions IPPC de la Comunitat Valenciana amb el número 085-07/AAI/CV, condicionada al compliment dels requisits següents:  
1. Emissions atmosfèriques  
1.1. Valors límit d'emissió  
S'inclouen en aquesta autorització els següents focus d'emissió:  
Referència focus  
(segons projecte) Descripció  
16 Filtre de mànegues forns HB núm. 5, 6, 7, 8, 11 i 12  
21\* Filtre de mànegues forns HB núm. 1, 2   
22 Filtre de mànegues forns HB núm. 3 i 4  
3 Filtre de mànegues mescladora  
17 Atomitzador  
18 Granulador  
19 Filtre de mànegues compostos  
20 Filtre de mànegues neteja  
Nou focus a executar   
23\* Filtre de mànegues forns HB núm. 9 i 10  
\* L'evacuació de gasos corresponent als forns de frites 1 i 2, darrere del seu pas pel sistema de depuració (filtre de mànegues núm. 3 segons ordre d'instal'lació), haurà de realitzar-se mitjançant canalització independent a la d'evacuació de gasos dels forns de frites 9 i 10 darrere del seu pas pel seu corresponent sistema de depuració (filtre de mànegues núm. 2 segons orde d'instal'lació). D'acord amb aquesta condició, el focus número 21 (que constitueix una ximenera d'evacuació dels fums procedents dels forns 1, 2, 9 i 10) quedarà desplegat en dos focus d'emissió, un d'ells amb la mateixa referència "focus 21", d'evacuació dels gasos provinents dels forns 1 i 2, i un altre focus amb referència 23, d'evacuació dels gasos provinents dels forns 9 i 10, tal com es reflecteix en la taula anterior.   
Aquesta modificació en el sistema d'evacuació dels gasos depurats provinents dels forns de fritatge 1, 2, 9 i 10 s'executarà en un termini màxim de sis mesos des de l'obtenció de l'autorització ambiental integrada.   
Els valors límit d'emissió de contaminants procedents de forns de fusió (focus 16, 21, 22 i 23), seran els següents:   
Contaminants Límits d'emissió  
Partícules 40 mg/Nm³  
NOx 1600 mg/Nm³  
SO2 25 mg/Nm³  
Clorurs (com HCl) 10 mg/Nm³  
Fluorurs (com HF) 5 mg/Nm³  
Metalls (Classe 1+2) 5 mg/Nm³  
Metalls (Classe 1) 1 mg/Nm³  
O2 referència per a gasos de combustió 15%  
En la següent taula s'especifiquen els metalls de classe 1 i 2:  
Classe 1 Classe 2  
Arsènic  
Cobalt  
Níquel  
Seleni  
Crom VI Antimoni  
Plom  
Crom III  
Coure  
Manganés  
Vanadi  
Estany   
Pel que fa a valors límit d'emissió de contaminants provinents d'altres focus, s'haurà de complir:  
Contaminants Límits d'emissió  
Partícules en instal'lacions noves 30 mg/Nm³  
Partícules en instal'lacions existents 40 mg/Nm³  
CO 625 mg/Nm³  
NOx (expressats com NO2) 1000 mg/Nm³  
SO2 200 mg/Nm³  
1.2. Control de les emissions  
A fi d'evitar l'emissió difusa de pols, l'emmagatzemament i manipulació de materials pulverulents es realitzarà en les condicions següents:  
- Instal'lacions d'emmagatzemament tancades.  
- Aspiració i desempolsada de totes les instal'lacions de càrrega de frites.  
- Tancament i desempolsada dels sistemes de transport de frites.  
Hauran de disposar de sistemes correctors de depuració de l'emissió a l'atmosfera, com a mínim, els focus que evacuen corrents de gasos provinents d'aspiracions de material pulverulent i forns de fusió de frites.  
Els sistemes correctors hauran d'actuar després de la fase d'aprofitament energètic o refredament, si és el cas.  
La periodicitat mínima de control de les emissions en els focus canalitzats descrits en l'apartat anterior, realitzada per una entitat col'laboradora en matèria de qualitat ambiental (ECMCA), serà la següent:  
Per als focus provinents de forns de fusió de frites s'haurà de fer un control anual.  
Per a la resta de focus canalitzats es realitzarà el control depenent del cabal emés:  
Cabal Periodicitat  
Q > 30.000 Nm³/h anual  
30.000 =Q =10.000 Nm³/h biennal  
10.000 Nm³/h > Q triennal  
Així mateix es realitzarà un autocontrol i registre en continu d'algun paràmetre de funcionament que justifique la bondat de les mesures correctores adoptades. Aquest paràmetre d'operació serà escollit per l'empresa entre els tècnicament reconeguts o fonamentats, com la pèrdua de càrrega del sistema de depuració, la concentració de partícules en el corrent gasós, o qualsevol altre degudament justificat. La representativitat i el calibratge d'aquest paràmetre haurà de ser verificada per entitats col'laboradores de l'administració en matèria de qualitat ambiental i estar a disposició de la Conselleria de Medi Ambient, Aigua, Urbanisme i Habitatge.  
Respecte a la presa de mostres i expressió de resultats, s'hauran de complir les condicions següents:  
a) Punts de presa de mostra: s'hauran de situar després de l'actuació dels sistemes correctors i hauran de tenir la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. En particular, les característiques i distribució dels focus emissors a l'atmosfera haurà de ser tal que garantisca una correcta dispersió dels contaminants emesos. Més concretament, la seua altura no sols haurà de complir el que estableix l'Ordre de 18 d'octubre de 1976, sinó que es recomana que aquesta siga tal que, a una distància equivalent a deu vegades l'altura del punt d'abocament d'un focus, no existisquen altres estructures d'altura superior a la del mateix focus menys dos metres que produïsquen un apantallament que dificulte la dispersió, justificant tècnicament la influència de l'efecte down-wash (turbulència o esclat).  
b) Preferiblement, la temperatura dels gasos en el punt de mostratge serà menor de 200ºC, i s'haurà de garantir que en cap cas supere els 300ºC.  
c)Les mesures es realitzaran en condicions normals d'operació de les instal'lacions, registrant els paràmetres que les determinen, i cobriran totes les diferents tipologies o grups de productes que es fabriquen en cada instal'lació.  
d) Les concentracions mesures sempre estaran referides a condicions normals de pressió i temperatura (101,3 kPa i 273,16 K), per als gasos de combustió en base seca i un contingut d'oxigen del 15% de O2.  
e) Les mesures de fluor es realitzaran amb sondes de tefló o material teflonat.  
Una vegada executada la modificació relativa a l'evacuació de gasos a través dels focus amb referència 21 i 23, s'haurà de comprovar el compliment dels valors límit d'emissió establits en la present autorització, presentant-se davant de la Direcció General per al Canvi Climàtic un informe de resultats dels mesuraments realitzats per ECMCA.  
2. Soroll  
Respecte al nivell de sorolls transmesos a l'exterior, haurà de complir-se el que estableix la Llei 7/2002, de 3 de desembre, de la Generalitat Valenciana, de protecció contra la contaminació acústica i en el Decret 266/2004, de 3 de desembre, del Consell de la Generalitat, pel que s'estableixen normes de prevenció i correcció de la contaminació acústica en relació amb activitats, instal'lacions, edificacions, obres i serveis.  
En particular, es compliran els límits sonors externs establits per a zones d'ús industrial, que són els següents:  
Diürn Nocturn  
70 dB(A) 60 dB(A)  
En aquest sentit, es realitzarà una auditoria acústica una vegada executada la modificació en els sistemes d'evacuació de gasos provinents dels forns de frites núm. 1, 2, 9 i 10, i posteriorment, almenys cada cinc anys, d'acord amb l'article 37 de la Llei 7/2002, a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal'lació. Aquesta auditoria haurà de ser realitzada per una entitat col'laboradora en matèria de qualitat ambiental per al camp de la contaminació acústica, d'acord amb el que estableix el Decret 229/2004, de 15 d'octubre, del Consell de la Generalitat, pel que s'estableixen les funcions de les entitats col'laboradores en matèria de qualitat ambiental i es crea i regula el seu registre.   
El titular haurà de disposar del llibre de control, el qual estarà constituït pels certificats dels resultats obtinguts de les auditories acústiques, i dels informes complets de les mateixes, que estarà a disposició de l'administració.  
3. Abocaments  
S'haurà d'actuar segons el que s'ha especificat en projecte (abocament zero), de manera que es garantisca la inexistència d'abocament d'aigües residuals, industrials i domèstiques, a domini públic hidràulic.  
3.1. Aigües residuals industrials  
Provenen principalment de la refrigeració en el procés de fabricació de frites i de la mòlta d'esmalts ceràmics, com també de les operacions de neteja d'equips i instal'lacions. També poden originar-se vessaments d'esmalts durant les proves realitzades en els laboratoris.  
Les aigües residuals industrials generades en les instal'lacions es canalitzen i s'emmagatzemen en basses impermeables i estanques, des d'on es condueixen a una depuradora físic química per al seu tractament.  
L'estació depuradora funciona de forma automàtica. L'aigua residual es porta a la bassa d'homogeneïtzació, que disposa d'un sistema d'oxigenació mitjançant difusors i un bufador exterior. L'efluent passa després per un depòsit de coagulació i un altre de floculació, ambdós amb sistema d'agitació, on s'addicionen els reactius necessaris per a la depuració. A l'eixida, l'aigua se sotmet a un procés de decantació, per a la separació dels fangs.  
Una vegada depurada, l'aigua és reutilitzada en el procés industrial, principalment per a neteges de molins i per a omplir el circuit de refrigeració de les frites.  
Els fangs obtinguts en el procés de depuració es depositen en dues basses a l'expectativa de la seua retirada per gestor extern autoritzat.   
S'hauran de realitzar controls periòdics dels canals que transporten les aigües residuals i de les diferents basses de recollida existents en l'empresa, les quals han de ser perfectament impermeables.   
3.2. Aigües sanitàries  
Les aigües residuals sanitàries provenen de la utilització de lavabos i vestuaris, del laboratori i de les oficines.   
Hi ha dues basses diferenciades en les naus de producció, una en els vestuaris del laboratori i una altra en els vestuaris de producció, on s'emmagatzemen les aigües residuals domèstiques en una depuradora tipus Biotrit. Les aigües netes d'aquestes depuradores es canalitzen fins a la depuradora fisicoquímica de l'empresa, on són tractades juntament amb les aigües residuals industrials, a l'efecte de poder ser reutilitzades en el procés productiu.  
En la zona de laboratoris de control i oficines hi ha una altra bassa amb depuradora Biotrit les aigües netes de la qual es canalitzen a la bassa existent de recollida d'aigües industrials d'aquests laboratoris, des d'on es porten a tractament en la depuradora fisicoquímica de la planta, per a posteriorment ser reutilitzades.  
La retirada dels fangs procedents de la neteja de les depuradores d'aigües sanitàries es realitza a través d'empresa autoritzada, que les aboca directament a l'EDAR de l'Alcora, i es disposa d'autorització de l'Entitat de Sanejament d'Aigües per a aquest abocament, en concret per a un volum de 118 m³/any.  
3.3. Aigües pluvials  
Provenen de la recollida a les cobertes i esplanades de la fàbrica, i se'n realitza l'evacuació al barranc de Regatell mitjançant set punts de recollida amb el corresponent baixant fins al barranc. No obstant això, hi ha una part de pluvials (les recollides en l'esplanada davantera de la fàbrica), que desaigua a la cuneta de la carretera comarcal Castelló-Terol, a través d'un canal troncopiramidal disposat per a aquest fi.  
Les esplanades de l'empresa es netegen diàriament mitjançant màquina agranadora, per la qual cosa es mantenen netes de sòlids en suspensió, olis i greixos.  
No s'arriba a la quantitat límit d'1 m³/s especificada per a realitzar les obres conduents a la laminació de l'abocament per a la seua reducció.  
En les zones d'abassegament no haurà d'haver-hi restes de materials susceptibles de ser arrossegats per vessament, i les restes de fabricació hauran d'estar perfectament emmagatzemades en els sacs corresponents, els quals s'hauran de mantenir en perfectes condicions.   
4. Protecció del sòl i de les aigües subterrànies  
La documentació aportada inclou l'informe preliminar de situació del sòl que ocupa l'activitat, complint amb el que disposa el Reial decret 9/2005, de 14 de gener.  
Queda prohibit l'abocament a llit, sòl o subsòl que puga deteriorar la qualitat de les aigües sense tenir l'autorització de la Confederació Hidrogràfica del Xúquer.  
No s'hi podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
5. Residus  
L'activitat està subjecta als requisits establits en la Llei 10/1998, de 21 d'abril, de residus; en la Llei 10/2000, de 12 de desembre, de residus de la Comunitat Valenciana, i en el Reial decret 833/1988, de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.  
5.1. Producció de residus   
S'autoritza a Esmaltes SA per a la producció dels residus següents, sempre que la seua capacitat de generació anual siga de la magnitud que a continuació es detalla i la producció en les instal'lacions del centre productiu detallat en l'annex I siga de l'ordre de 55.000 t/any de frites, 38.000 t/any d'esmalts, 2.310 t/any d'atomitzat, 1.100 t/any de granulat i 1.200 t/any de serigrafies:   
Tipus residu Etapa produït Quantitat (Kg/any) Codificació RD 952/1997  
 Llista europea de residus  
Fangs ceràmics Depuradora d'aigües amb tractament fisicoquímic 945.500 Q5//R5//P27//C7/18//H6/14////B4201/4206  
 19 02 05\*  
Sòlids inorgànics   
(residus del vernís vídric) Frites i agranades no recuperades  
 en el procés productiu 77.700 Q8//R5//S25//C18//H14////B4206  
 10 12 11\*  
Oli usat Manteniment de motors  
 (producció) 1.000 Q7//R13//L8//C51//H5////B4206  
 13 02 05\*  
Oli usat Manteniment de carretons 200 Q7//R13//L8//C51//H5/14////B4206  
 13 02 05\*  
Bateries Manteniment de carretons 10 Q6//R13//S37//C18//H6////B4206  
 16 06 01\*  
Líquids fotogràfics Laboratori de disseny 500 Ltrs. Q7//R4//L16//C10//H5/14////B0019  
 09 01 05\*  
Mànegues de filtres Sistemes de depuració 140 Q5//R3//S36//C15/18//H5////B4206  
 15 02 02\*  
Teles serigràfiques Pantalles serigràfiques de laboratoris 200 Q5//R3//S36//C15/18//H5////B4206  
 15 02 02\*  
Revestiment de forns Refractaris de forns 15.800 Q8//R5//S25//C18//H14/18////B4206  
 10 12 11\*  
Draps impregnats Manteniment   
 (draps de neteja, robes contaminades, absorbents) 50 Q5//D15//S34//C41/51//H5////B4206  
 15 02 02\*  
Envasos metàl·lics Envasos de matèries primeres 80 Q5//D15//S36//C41/51//H5////B4206  
 15 01 11\*  
Envasos contaminats  
(contenidors flexibles) Secció d'ompliment i compostos 2.028 Q5//R3//S36//C15/18//H5/14////B4206  
 15 01 10\*  
Envasos de plàstic  
contaminats  
(sacs de plàstic amb   
pictogrames i envasos  
de laboratori) General  
 (envasos de matèries primeres i productes) 2.274 Q5//R3//S36//C15/18//H5/14////B4206   
 15 01 10\*  
Envasos de plàstic  
contaminats  
(envasoss trencats) General  
 (envasos productes) 500 Q5//R3//S36//C15/18//H5/14////B4206   
 15 01 10\*  
Peces ceràmiques cuites Peces cuites de controls 710.623 10 12 08  
Paper-cartó Envasos matèries primeres 28.088 15 01 01  
Plàstic Envasos matèries primeres 18.304 15 01 02  
Ferralles Manteniment de les instal'lacions 27.210 17 04 07  
Fustes Palets trencats 432.503 15 01 05  
\* \* \* \* \*  
Tipo residuo Etapa producido Cantidad (Kg/año) Codificación RD 952/1997  
 Lista Europea de Residuos  
Lodos cerámicos Depuradora de aguas con tratamiento  
 físico-químico 945.500 Q5//R5//P27//C7/18//H6/14//A272//B4201/4206  
 19 02 05\*  
Sólidos inorgánicos  
(residuos del vidriado) Fritas y barreduras no recuperadas  
 en el proceso productivo 77.700 Q8//R5//S25//C18//H14//A272//B4206  
 10 12 11\*  
Aceite usado Mantenimiento de motores  
 (producción) 1.000 Q7//R13//L8//C51//H5//A275//B4206  
 13 02 05\*  
Aceite usado Mantenimiento de carretillas 200 Q7//R13//L8//C51//H5/14//A275//B4206  
 13 02 05\*  
Baterías Mantenimiento de carretillas 10 Q6//R13//S37//C18//H6//A272//B4206  
 16 06 01\*  
Líquidos fotográficos Laboratorio de diseño 500 Ltrs. Q7//R4//L16//C10//H5/14//A880//B0019  
 09 01 05\*  
Mangas de filtros Sistemas de depuración 140 Q5//R3//S36//C15/18//H5//A272//B4206  
 15 02 02\*  
Telas serigráficas Pantallas serigráficas de laboratorios 200 Q5//R3//S36//C15/18//H5//A272//B4206  
 15 02 02\*  
Revestimiento de hornos Refractarios de hornos 15.800 Q8//R5//S25//C18//H14/18//A272//B4206  
 10 12 11\*  
Trapos impregnados Mantenimiento   
 (trapos de limpieza, ropas contaminadas, absorbentes) 50 Q5//D15//S34//C41/51//H5//A272//B4206  
 15 02 02\*  
Envases metálicos Envases materias primas 80 Q5//D15//S36//C41/51//H5//A272//B4206  
 15 01 11\*  
Envases contaminados  
(Big-bags) Sección llenado y compuestos 2.028 Q5//R3//S36//C15/18//H5/14//A272//B4206  
 15 01 10\*  
Envases de plástico  
contaminados  
(sacos de plástico con   
pictogramas y envases  
laboratorio) General  
 (envases materias primas y productos) 2.274 Q5//R3//S36//C15/18//H5/14//A272//B4206   
 15 01 10\*  
Envases de plástico  
contaminados  
(Cocios rotos) General  
 (envases productos) 500 Q5//R3//S36//C15/18//H5/14//A272//B4206   
 15 01 10\*  
Piezas cerámicas cocidas Piezas cocidas de controles 950.266 10 12 08  
Papel-cartón Envases materias primas 28.088 15 01 01  
Plástico Envases materias primas 18.304 15 01 02  
Chatarras Mantenimiento de las instalaciones 27.210 17 04 07  
Maderas Palets rotos 743.932 15 01 05  
L'esmentat centre productiu queda inscrit en el Registre General de Productors Autoritzats de Residus de la Comunitat Valenciana, conforme estableix l'article 46 de la Llei 10/2000, de 12 de desembre, de residus de la Comunitat Valenciana. Així mateix, haurà d'acreditar el pagament de la taxa administrativa corresponent a la pràctica d'inscripció en registres oficials.  
Els residus perillosos (a excepció dels valorats en la pròpia instal'lació) i els no perillosos que es generen, s'hauran de lliurar a gestors que disposen de la corresponent autorització administrativa per a la gestió d'aquests residus.  
Qualsevol modificació relacionada amb la producció de residus perillosos que implique un canvi en la seua caracterització, producció de nous residus o canvis significatius en les quantitats habituals generades dels mateixos que puga alterar el que estableixen aquestes condicions, haurà de ser comunicada.  
Els residus podran ser emmagatzemats durant un període igual o inferior a sis mesos, en el cas de perillosos, i en el cas de residus no perillosos podran emmagatzemar-se per un període d'un any quan la destinació final siga l'eliminació i de dos anys quan la destinació siga la valorització, i hauran de ser lliurats a un gestor autoritzat transcorregut aqueist període. Aquest emmagatzemament temporal de residus perillosos s'haurà de realitzar segregat per tipus de residu, haurà d'estar convenientment senyalitzat i s'haurà de realitzar en lloc cobert, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament haurà d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, s'haurà de disposar de cubetes o recipients de recollida de possibles vessaments, que han de tenir com a mínim el volum de l'envàs més gran o el 10% del total (la major d'ambdues quantitats). Les cubetes hauran de ser individuals per a cada tipus de residus la mescla dels quals, en cas de vessament, comporte augment de la seua perillositat o dificulte la seua gestió.  
S'haurà de disposar de l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat s'haurà de gestionar segons la naturalesa del vessament.  
L'envasament i l'etiquetatge dels residus haurà de ser concorde amb el que s'ha exposat en els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i lliurament a un gestor autoritzat, com també Codificació RD 952/1997  
Llista europea de residus Tipus de residu Quantitat (kg/any)  
Q8//R5//S25//C18//H14////B4206  
10 12 11\* Frita defectuosa  
 (recuperada fusió) 755.288  
 Frita defectuosa  
 (recuperada composició) 182.418  
 Aspiracions i agranade 205.403  
 TOTAL 1.143.109  
   
\* \* \* \* \*  
Codificación RD 952/1997  
Lista Europea de Residuos Tipo de residuo Cantidad (kg/año)  
Q8//R5//S25//C18//H14//A272//B4206  
10 12 11\* Frita defectuosa  
 (recuperada fusión) 755.288  
 Frita defectuosa  
 (recuperada composición) 182.418  
 Aspiraciones y barreduras 205.403  
 TOTAL 1.143.109  
el número de document de control i seguiment utilitzat, si és el cas, i el gestor a qui es lliura el residu.  
Cada quatre anys s'haurà d'elaborar un Pla de prevenció i reducció de residus que es presentarà en la Direcció General per al Canvi Climàtic.  
Anualment s'haurà d'emplenar la declaració anual de productor de residus perillosos i no perillosos, la qual s'haurà de remetre a la Direcció General per al Canvi Climàtic abans de l'1 de març de cada any. En aquesta declaració s'haurà d'especificar l'origen i la quantitat dels residus produïts, la destinació donada a cadascun d'aquests i la llista dels que es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.  
5.2. Gestió de residus   
S'autoritza a Esmaltes SA per a realitzar l'operació de valorització tipus R5, reciclatge o recuperació d'altres matèries inorgàniques, dels següents residus perillosos, generats en el mateix centre productiu, sempre que la seua capacitat de tractament anual siga de la magnitud que s'indica a continuació:  
La capacitat de valorització interna de frites defectuoses, aspiracions i agranades en el procés productiu, la qual serà variable depenent de les característiques del producte final que es vullga obtenir, oscil'larà al voltant del 95% del total de la generació d'aquests residus, i la resta hauran de ser lliurats a un gestor autoritzat tal com consta en el projecte.  
Les frites defectuoses es generen al principi i al final dels canvis de fórmules dels forns de fusió (frites de "cap i cua"). A fi de valoritzar aquestes frites, s'identifiquen en contenidors flexibles i s'aparten a fi d'incorporar-les com a matèria primera a fórmules de frita que permeten aquesta addició. També es generen frites defectuoses per altres causes com ara contaminacions, errors en la programació de fórmules o reclamacions de clients, que s'analitzen en els laboratoris per a passar-les a producció en els casos en què les fórmules ho permeten.   
L'agranades són restes de matèries primeres i de frites generades en les operacions de neteja de les instal'lacions de producció, que són recollides, siga per un sistema d'aspiració localitzat, siga per una agranadora. Aquestes, junt amb la pols recollida pels filtres de mànegues dels forns de fritatge, s'aprofiten en el procés refritant-les o afegint-les en determinades proporcions a les frites fabricades la formulació de les quals així ho permeta.   
Per a dur a terme aquestes activitats de gestió, el titular ha de complir els requisits següents:  
- La constitució d'una assegurança de responsabilitat civil que cobrisca el risc d'indemnització pels possibles danys causats a terceres persones o a les seues coses, derivat de l'exercici de les activitats de gestió que s'autoritzen, previst en l'article 6 del Reial decret 833/1988.  
- La prestació d'una fiança, l'import de la qual serà el 5% del pressupost de les obres projectades per a les instal'lacions de gestió de residus perillosos, segons el que preveu els articles 27 i 28 de l'esmentat Reial decret.  
- El pagament de la taxa administrativa corresponent a la pràctica d'inscripció en el Registre General de Gestors Autoritzats de Residus de la Comunitat Valenciana.   
El manteniment d'aquest registre queda supeditat a l'acreditació de la formalització de l'assegurança, el depòsit de la fiança i el justificant del pagament de la taxa.  
L'empresa haurà de portar un registre documental de les activitats de gestió de residus en què figuren la quantitat, naturalesa i origen d'aquest residu.  
Així mateix, s'haurà d'emplenar la memòria anual de residus perillosos, que serà remesa a la Direcció General de Qualitat Ambiental abans de l'1 de març de cada any. En aquesta memòria s'haurà d'especificar l'origen i quantitat dels residus gestionats, les característiques de l'emmagatzemament previ a la seua gestió, quantitat i naturalesa dels residus resultants del procés si n'hi ha, com també les incidències rellevants que s'hagen pogut produir, tot això relatiu a l'any objecte de la declaració.  
Al capdavant del personal de l'activitat de gestió de residus que s'autoritza, i per a totes les relacions amb els serveis de l'administració, es trobarà un titulat superior especialitzat.  
La pòlissa de l'assegurança de responsabilitat civil que cobrisca els riscos derivats de l'activitat de gestió que s'autoritza, haurà de mantenir-se en vigor durant tot el període de vigència de l'autorització ambiental integrada.  
En el supòsit de suspensió d'aquesta cobertura o d'extinció del contracte d'assegurança per qualsevol causa, l'efectivitat de l'autorització quedarà suspesa, i no podrà exercir l'activitat per a la qual ha sigut autoritzada fins a la rehabilitació de la cobertura o la subscripció d'una nova assegurança.  
6. Mesures que s'han d'adoptar en situacions diferents de les normals que puguen afectar el medi ambient.  
Es duran a terme totes les mesures necessàries perquè quede garantida la protecció del medi ambient i salut de les persones davant de qualsevol situació fora de la normalitat pel que fa al funcionament de les instal'lacions.  
Així mateix, quan es determine el cessament d'alguna de les unitats, es desmantellaran les instal'lacions, d'acord amb la normativa vigent, de manera que el terreny quede en les mateixes condicions que abans d'iniciar aquesta activitat i no es produïsca cap dany sobre el sòl i el seu entorn.  
7. Declaració d'impacte ambiental  
S'hauran de complir les condicions establides en la declaració d'impacte ambiental emesa per la secretària autonòmica de Territori i Medi Ambient de data 24 de maig del 2007, que s'adjunten en l'annex II d'aquesta resolució.  
8. Altres condicions  
Caldrà ajustar-se al que disposa el Reial decret 865/2003, de 4 de juliol, pel qual s'estableixen els criteris higienicosanitaris per a la prevenció i control de la legionel'losi.  
Haurà de complir amb el que disposa la Llei 11/1997, d'envasos i residus d'envasos i en el Reial decret 782/1998, de 30 d'abril, pel qual es desenvolupa el Reglament per al desenvolupament de l'esmentada llei.  
La indústria i les seues instal'lacions s'hauran d'ajustar a les condicions indicades en el projecte tècnic en els aspectes no fixats en aquesta resolució.  
S'hauran de complir totes les disposicions aplicables per a garantir la seguretat, la salut de les persones i el medi ambient.  
Es comprovarà en el control inicial que s'han realitzat les mesures previstes en el projecte.  
9. Obligació de subministrament d'informació  
Abans de l'1 de març de cada any haurà de notificar a la Direcció General per al Canvi Climàtic, d'acord amb l'article 8.3 de la Llei 16/2002, les dades sobre les emissions de la instal'lació relatius a l'any anterior, específicament els que figuren en l'article 3 del Reial decret 508/2007, de 20 d'abril, pel qual es regula el subministrament d'informació sobre emissions del Reglament E-PRTR i de les autoritzacions ambientals integrades.   
Segon. L'autorització ambiental integrada es renovarà, en els aspectes ambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació haurà de sol'licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer. En relació amb el certificat d'adequació del projecte, el titular haurà de donar compte de l'adaptació de l'activitat i de les instal'lacions a la Direcció General per al Canvi Climàtic a l'efecte del reconeixement corresponent, i presentar prèviament un certificat, emés per un tècnic competent i visat, en el qual s'acredite que les instal'lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots les controls, mesuraments, anàlisi i comprovacions, amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.  
Quart. Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en aquesta resolució. La realitzarà personal de la Direcció General per al Canvi Climàtic de la Conselleria de Medi Ambient, Aigua, Urbanisme i Habitatge.  
Cinqué. L'Administració deixarà sense efecte aquesta resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé. El titular de les instal'lacions objecte d'aquesta resolució, a més de les obligacions que amb caràcter general estableix la Llei 16/2002, haurà de:  
1. Complir les obligacions de control i subministrament d'informació previstes per la legislació sectorial aplicable i per la pròpia autorització ambiental integrada.  
2. Comunicar a la Conselleria de Medi Ambient, Aigua, Urbanisme i Habitatge qualsevol modificació, substancial o no, que es propose realitzar en la instal'lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i col'laboració necessàries als que realitzen les actuacions de vigilància, inspecció i control.  
Seté. Es dona de baixa Esmaltes SA en el Registre de Xicotets Productors de Residus Perillosos de la Comunitat Valenciana, en el qual figurava inscrita amb el número de referència 12/5064, en quedar inscrita, amb aquesta autorització, en el Registre General de Productors Autoritzats de Residus de la Comunitat Valenciana.   
Vuité. En tot allò no especificat en aquesta resolució caldrà ajustar-se a totes i cadascuna de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, com també qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la Secretaria Autonòmica de la Conselleria de Medi Ambient, Aigua, Urbanisme i Habitatge en el termini d'un mes des de l'endemà de la recepció d'aquesta notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 25 de juliol de 2007.- El director general per al Canvi Climàtic: Jorge Lamparero Lázaro.  
ANNEX I  
Descripció del projecte  
Esmaltes SA es dedica a la fabricació de frites i esmalts destinats a la indústria ceràmica, en un centre de producció ubicat al km 22.5 de la carretera Castelló-Terol, al municipi de l'Alcora.   
Els productes finals i la capacitat de producció s'indiquen a continuació:  
Producte Capacitat de producció  
(tm/any)  
Frites 55.000  
Esmalts 38.000  
Micronizats 2.310  
Granulats 1.100  
Serigrafies 1.200  
El procés comença amb la dosificació de les matèries primeres prèviament seleccionades, des de les sitges d'emmagatzemament, en la proporció establida i en continu. A l'eixida de les sitges es produeix la pesada de les matèries primeres i mitjançant transport pneumàtic es traslladen a una mescladora.  
A continuació, la mescla entra en el forn, que està dotat de cremadors a gas natural, on té lloc el procés de fusió a elevada temperatura del material d'entrada. L'aire de combustió s'enriqueix amb O2, depenent de composicions, i s'aconsegueix així una disminució de la quantitat de NOx. A l'eixida del forn, el material fos es refreda ràpidament en caure sobre un depòsit vibratori amb aigua, la qual cosa provoca la ruptura del vidre a causa del xoc tèrmic, i s'obté la frita.  
A partir del material fritat, es fabriquen la resta de productes mitjançant processos de composició, molturació, atomització, granulació i serigrafia.  
La composició consisteix en l'elaboració d'esmalts ceràmics, a través de la dosificació i mescla de frites amb altres matèries primeres fins a obtenir un producte adequat a l'aplicació ceràmica. En la mòlta una composició se sotmet a un procés de mòlta amb aigua en l'interior d'un molí; ajustant les condicions de la suspensió aquosa s'obté un esmalt líquid. En el procés d'atomitzat es polvoritza una barbotina dins de l'atomitzador, que seca i tamisa el material aconseguint una pols que s'anomena micronització. La granulació és un procés semblant, encara que es polvoritza una mescla de barbotina i cua, o s'obté un producte granulat denominat granulat o pel'let. Finalment, per a obtenir serigrafies es mesclen materials micronitzats, que poden anar acompanyats d'altres matèries primeres i colors ceràmics, generant tintes de decoració per a aplicació ceràmica.  
El projecte presentat comprén les instal'lacions existents de fabricació, amb 12 forns de fusió de frites, un atomitzador, un granulador, una planta de pesatge, dosificació i envasament de frites, una altra d'esmalts i una altra de colors i serigrafies, una planta de molturació, una planta d'emmagatzemament de matèries primeres i producte acabat i els laboratoris de suport per al control dels diferents processos.  
Per a la depuració de les emissions atmosfèriques es disposa de filtres de mànegues en els forns de fusió, com també en atomitzador, granulador i mescladora. En les instal'lacions de depuració de fums procedents dels forns, les mànegues són de Nomex teflonat i es disposa d'un sistema automàtic d'injecció d'hidròxid càlcic, per a la depuració de fluorurs, clorurs i nitrats en el corrent gasós.  
Es disposa també de filtres de mànegues per a depurar partícules en la resta d'instal'lacions on es puga generar pols.  
L'abastiment d'aigua de l'empresa es realitza principalment a través dues captacions subterrànies, sent una d'aquestes del titular, encara que també s'utilitza una xicoteta quantitat procedent de la xarxa municipal de subministrament.  
Pel que fa a les aigües residuals domèstiques i industrials, no es produeix cap abocament, sinó que totes són depurades en la planta de tractament físic químic existent en l'empresa, amb capacitat de tractament de 18 m³/h, i reutilitzades en el procés, mentre que els fangs obtinguts són retirats per gestor extern autoritzat.  
Els residus generats en l'empresa són identificats i emmagatzemats adequadament, en zones específiques amb aquest fi, a cobert, fins al seu lliurament a gestors autoritzats.   
ANNEX II  
Condicions de la declaració d'impacte ambiental  
a) Les esplanades exteriors i el sòl de la zona de recollida de restes de fabricació a la intempèrie es mantindran netes de materials susceptibles de ser arrossegats per vessament d'aigües pluvials. Quan les restes de fabricació s'emmagatzemen en sacs, aquests hauran d'estar en perfecte estat, ben tancats i s'arreplegarà qualsevol resta escampada pel sòl en el moment de produir-se.  
b) S'hauran de prendre les mesures de protecció necessàries per a assegurar el compliment, en l'entorn de l'activitat, dels nivells acústics exigits per la Llei 7/2002, de 3 de desembre, de la Generalitat Valenciana, de protecció contra la contaminació acústica.  
c) En els focus d'emissió a l'atmosfera s'instal'laran filtres de mànegues o altres mesures correctores equivalents, quan siga necessari, de manera que s'assegure el compliment dels límits establits per l'autorització ambiental integrada o, si no n'hi ha, els que estableix el Decret 833/1975, de 6 de febrer, de protecció del medi ambient atmosfèric i la disposició addicional primera del Decret 127/2006, de 15 de setembre, del Consell, de prevenció de la contaminació i qualitat ambiental.  
d) S'haurà de portar registre documental del programa de vigilància ambiental proposat en l'estudi d'impacte ambiental que permeta verificar el compliment del mateix. A aquest programa de vigilància ambiental s'incorporarà la inspecció mensual de la zona de recollida a la intempèrie de restes de materials de fabricació, comprovant que els sacs i contenidors flexibles no estiguen oberts ni presenten ruptures o el seu contingut s'haja escampat pel sòl.  
e) Qualsevol modificació o ampliació del projecte presentat, com també si es detecta algun impacte ambiental no previst en l'estudi d'impacte ambiental, hauran de ser comunicats a la Secretaria Autonòmica de Territori i Medi Ambient la qual haurà d'establir, si escau, l'aplicació de nous condicionants.